google/wiki40b huggingface dataset:
Epikasté (dcéra Kalydóna)

Epikasté alebo Epikasta (starogr. Ἐπικάστη – Epikasté) je v gréckej mytológii dcéra Kalydóna z Aitólie a jeho manželky Aiolie, dcéry Amythaóna.
Antický autor Apollodoros z Atén uvádza, že Epikasté bola dcérou Kalydóna, zakladateľa rovnomenného mesta v Aitólii. Vydala sa za Agénora a porodila mu syna Porthaóna a dcéru Démoniku. Podľa Pausania, synom Agénora bol aj Thestios, otec Lédy, manželky spartského kráľa Tyndarea.
Andalúzsky kôň

Andalúzsky kôň patrí medzi teplokrvníky. Najvýraznejší vplyv na jeho vznik mali arabské a berberské kone.

Dejiny

Kone boli do Španielska dovážane z východného Stredomoria, od germánskych kmeňov a potom s inváziou moslimov. Andalúzsky kôň pochádza zo slnkom vysušovaných oblastí južného Španielska, Andalúzie. V 16. storočí sa stal obľúbeným jazdeckým koňom európskych panovníkov a významných jazdeckých majstrov, vrátane Angličana Williama Cavendisha, vojvodu z Newcastle. Priamym potomkom Andalúzského koňa je lipican a k ďalším európskym plemenám ovplyvneným andalúzskou krvou patrí frederiksborský, frízsky a connemarský kôň.
O prežitie andalúzského koňa v priebehu storočí sa zaslúžili mníšske rády, predovšetkým rád kartuziánov. Kartuziáni sa snažili zachovať čistou línií chovu, preto ich kone dosahovali tých najvyšších kvalít.

Popis plemena

Je vysoký 155 až 160 cm, s výraznou hlavou, často s ľahkým klabonosom, dlhá hriva a chvost, silný ľahko klenutý krk, chvost nízko nasadený a nesený, farba biela s prímesami, len vzácne čierna, častejšie sú hnedáci.

Chov a využitie

Hlavné chovateľské strediská sú Sevilla, Córdoba a Jerez de la Frontera. Je využívaný pre drezúru - španielsku školu, pre koridu, ale tiež pre kočiare aj zháňanie dobytka, rekreácie, parkúr (skokové súťaže)

Zaujímavosti

Andalúzský kôň mal značný vplyv na chov mnohých známych plemien. Blízko príbuzní sú mu napr. Lusitánský kôň, Alter-real, Lipicani, Starokladrubáci aj niekoľko nemeckých plemien. O prežitie v priebehu stáročí, ktoré zahrňovali aj niektoré veľmi rušné obdobia, sa starali mníšske rády predovšetkým kartuziáni. V neistých dobách ukrývali kone vo vzdialených kláštoroch, aby byli v bezpečí. Kartuziáni sa snažili zachovať čistotu línie a dôsledne šľachtili zvieratá vysokej kvality. Andalúzan má hrdú chôdzu, je atletický, aj keď nie je rýchly a má láskavú a priateľskú povahu.
Kerfot

Poloha

Obec má rozlohu 5,71 km². Najvyšší bod je položený 101 m n. m. a najnižší bod 28 m n. m.

Obyvateľstvo

Počet obyvateľov obce je 630 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Germain-de-Tournebut

Poloha

Obec má rozlohu 13,91 km². Najvyšší bod je položený 101 m n. m. a najnižší bod 22 m n. m.

Obyvateľstvo

Počet obyvateľov obce je 393 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Bueil

Poloha

Obec má rozlohu 3,81 km². Najvyšší bod je položený 570 m n. m. a najnižší bod 293 m n. m.

Obyvateľstvo

Počet obyvateľov obce je 701 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montsinéry-Tonnegrande

Polohopis

Montsinéry-Tonnegrande má rozlohu 600 km².

Obyvateľstvo

Montsinéry-Tonnegrande má 2131 obyvateľov (2009).
Zbojnícka pláň

Názov

V oblasti Veľkej Studenej doliny je sústredený väčší počet názvov tohto obsahu. Keďže tadeto neviedla ani v minulosti žiadna významnejšia pašerácka cesta alebo obchodná cesta, ktorá by mohla zaujímať zbojníkov, treba sa domnievať, že tvorcovia názvov mali na mysli pytliakov, ktorí v 17.– 19. storočí radi vyhľadávali túto dolinu.
Évreux

Poloha

Obec má rozlohu 26,46 km². Najvyšší bod je položený 147 m n. m. a najnižší bod 57 m n. m.

Obyvateľstvo

Počet obyvateľov obce je 49 359 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Roger Zelazny

Život

Roger Zelazny sa narodil 13. mája 1937 v Euclide v štáte Ohio v Spojených štátoch. V rokoch 1955-59 študoval na Western Reverse University v Clevelande a na Columbia University v New Yorku. Štúdium ukončil ako magister (Mgr. - M.A.). V rokoch 1962-69 pracoval ako zamestnanec zdravotnej a sociálnej poisťovne v Clevelande a v Baltimore. V roku 1969 sa dal na literárnu dráhu a stal sa spisovateľom na voľnej nohe. Jeho najväčšie umelecké obdobie spadá do 60 a 70 rokov. Prvú poviedku - Vášnivá hra (Passion Play - Amazing, 8/62) publikoval v roku 1962 a do konca svojho života napísal viac ako 150 poviedok a cez 50 románov. Zelazny je považovaný za predstaviteľa smeru New Wave. Zomrel v Ohiu 14. júna 1995 na zlyhanie ľadvín úzko spojených s rakovinou.
Argenvières

Poloha

Obec má rozlohu 14,72 km². Najvyšší bod je položený 192 m n. m. a najnižší bod 156 m n. m.

Obyvateľstvo

Počet obyvateľov obce je 485 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jean-Louis Tauran

Život

Študoval v Toulouse a v Ríme (na Pápežskej univerzite Gregoriana a na Pápežskej cirkevnej akadémii). Kňazské svätenie prijal 20. septembra 1969 vo svojom rodisku, potom pôsobil ako duchovný v diecéze Bordeaux. V roku 1975 vstúpil do diplomatických služieb Vatikánu. V rokoch 1975 až 1983 pôsobil na apoštolských nunciaturách v Dominikánskej republike a Libanone. V osemdesiatych rokoch bol niekoľkokrát členom delegácií Svätej stolice na konferenciách o bezpečnosti a spolupráci v Európe. 
V roku 1990 bol menovaný sekretárom Rady pre verejné záležitosti Cirkvi (neskôr premenovanej na Sekciu pre vzťahy so štátmi vatikánskeho Štátneho sekretariátu), 6. januára 1991 prijal biskupské svätenie z rúk pápeža Jána Pavla II. Úrad vatikánskeho „ministra zahraničia“ zastával 13 rokov. Kardinálsku hodnosť mu udelil Ján Pavol II. 21. októbra 2003. 24. novembra toho istého roku bol vymenovaný za archivára a knihovníka Svätej rímskej cirkvi. Reprezentoval pápeža okrem iného aj na otvorení nového Múzea holokaustu v Jeruzaleme 15. marca 2005. Dňa 25. júna 2007 bol rozhodnutím Benedikta XVI. povolaný do čela Pápežskej rady pre medzináboženský dialóg. Jeho miesto archivára a knihovníka Svätej rímskej cirkvi prevzal doterajší prefekt Vatikánskej knižnice Raffaele Farina. 20. decembra 2014 bol vymenovaný za kardinála komorníka Apoštolskej komory.
Zo svojho úradu kardinála protodiakona ohlásil po konkláve v roku 2013 zvolenie pápeža Františka.
Od roku 2003 trpel na Parkinsonovu chorobu, ale jeho stav sa dostatočne stabilizoval v roku 2007, aby mohol vykonávať svoj úrad. Zomrel 5. júla 2018 na následky svojej choroby v Hartforde (CT, USA), kde sa liečil.
Autheux

Poloha

Obec má rozlohu 8,27 km². Najvyšší bod je položený 161 m n. m. a najnižší bod 77 m n. m.

Obyvateľstvo

Počet obyvateľov obce je 118 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Aubrives

Poloha

Obec má rozlohu 10,73 km². Najvyšší bod je položený 355 m n. m. a najnižší bod 104 m n. m.

Obyvateľstvo

Počet obyvateľov obce je 879 obyvateľov (2009).
Graf vývoja obyvateľstva:
Zdroje: INSEE
Pfaffenheim

Poloha

Obec má rozlohu 14,57 km². Najvyšší bod je položený 843 m n. m. a najnižší bod 196 m n. m.

Obyvateľstvo

Počet obyvateľov obce je 1 330 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Okresný súd vo Vranove nad Topľou

Sudcovia

V súčasnosti pracuje na Okresnom súde vo Vranove nad Topľou cca desať sudcov, ktorí rozhodujú prevažne v občianskoprávnych, obchodnoprávnych a trestnoprávnych veciach. Na základe jeho rozhodovacej činnosti spadá tento prvostupňový súd pod Krajský súd v Prešove.
Bandónium

Výroba

Výroba bandoneonu bola v minulosti sústredená v oblasti východného Nemecka v blízkosti hraníc s Českom (Carlsfeld, Chemnitz), kde sídlo viac významných výrobcov : Alfred Arnold, F. Uhlig, Lange. Do roku cca 1935 sa ocelové jazýčky upevňovali na železný zinkovaný plát s otvormi, po tomto roku sa začal používať hliník. Staršie nástroje so zinkovanými plátmi majú príjemnejšie charakteristickejšie zafarbenie zvuku, kým zvuk bandoneonu s hliníkovými plátmi je ostrejší, viac podobný akordeónu. Zvyšok nástroja je drevený, gombíky bývajú často plastové so vsadenou perleťou.

Hra na bandoneon

Bandoneon má 2 sady gombíkov, na pravú a ľavú ruku. Pre pravú ruku sú umiestnené gombíky pre vyššie tóny, pre ľavú ruku tóny nižšie, basové.
Bandoneon hrá iné tóny pri nafukovaní a iné pri vyfukovaní mechu, hovoríme, že je diatonický/bi-sonický.
Saint-Romain-de-Jalionas

Poloha

Obec má rozlohu 13,65 km². Najvyšší bod je položený 222 m n. m. a najnižší bod 194 m n. m.

Obyvateľstvo

Počet obyvateľov obce je 3 152 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Katarína Kucbelová

Životopis

Narodila sa 28. augusta 1979 v Banskej Bystrici. Maturovala na Gymnáziu A. Sládkoviča v Banskej Bystrici (1993 – 1997). Na Filmovej a televíznej fakulte Vysokej školy múzických umení v Bratislave vyštudovala dramaturgiu a scenáristiku (1997 – 2002). V rokoch 2002 – 2007 pracovala ako reklamná textárka, PR manažérka či manažérka kultúrnych projektov. V roku 2006 spolu s Marekom Turňom založila literárnu cenu za slovenskú pôvodnú prózu Anasoft litera.

Tvorba

Katarína Kucbelová debutovala v roku 2003 zbierkou Duály (Drewo a srd). Na tú nadviazala básnickými knihami Šport (2006, Ars Poetica), Malé veľké mesto (2008, Ars Poetica) a Vie, čo urobí (2013, Artforum). Jej tvorba sa vyčleňuje z konvenčného vnímania poézie, vyznačuje sa vysokou mierou odosobnenosti a kritika ju zaraďuje k autorom tzv. Text Generation (spolu s Petrom Šulejom, Michalom Habajom, Petrom Macsovszkym či Nórou Ružičkovou) či (spolu s Máriou Ferenčuhovou, Nórou Ružičkovou a Ľubicou Somolayovou) Anesthetic Gen(d)eration. Vo svojej štvrtej knihe sa Kucbelová posúva bližšie k angažovanej poézii a jej tvorba nadobúda spoločensko-kritický či ekologický rozmer. Kucbelovej poézia bola preložená do viacerých jazykov a publikovaná v antológiách napr. v Nemecku, Poľsku, Veľkej Británii či Slovinsku. V roku 2018 vyšla jej zbierka Malé veľké mesto v španielskom preklade Lucie Duero.
Torre Cepsa

Torre Cepsa (známy aj ako Torre Foster, predtým známy aj ako Torre Bankia, Torre Caja Madrid alebo Torre Repsol) je mrakodrap v Madride.
So svojou výškou 250 m je najvyššou budovou v Madride a 11. najvyššou budovou Európy. Budova bola postavená v rokoch 2004 – 2008 v madridskej obchodnej štvrti CTBA (Cuatro Torres Business Area). Má 45 poschodí a bola navrhnutá architektom Normanom Fosterom. Pôvodne bola plánovaná ako sídlo spoločnosti Respol YPF, ale v roku 2007 bola predaná spoločnosti Caja Madrid za 815 miliónov eur.
Tanus

Polohopis

Tanus má rozlohu 19,07 km². Najvyšší bod je položený 568 m n. m. a najnižší bod 293 m n. m.

Obyvateľstvo

Tanus má 514 obyvateľov (2009).
Graf vývoja obyvateľstva:
Zdroje: INSEE
Francières (Oise)

Poloha

Obec má rozlohu 8,23 km². Najvyšší bod je položený 94 m n. m. a najnižší bod 62 m n. m.

Obyvateľstvo

Počet obyvateľov obce je 509 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kazimierz Przerwa-Tetmajer

Život

Narodil sa v rodine Adolfa Tetmajera a jeho druhej manželky Julie Grabowskej. Navštevoval I. Liceum Ogólnokształcące Bartłomeja Nowodworského v Krakove , Gymnázium sv. Anny v Krakove. V rokoch 1884 – 1886 študoval na Jagelonskej univerzite. 
Debutoval v roku 1886 roku poémovou prózou Illa, ale pravdepodobne jeho faktickým debutom bola novela "Rekrut" (jej text sa stratil). V roku 1888 roku Tetmajer dostal literárnu cenu za báseň venovanú pamiatke Mickiewicza, a rok neskôr za báseň venovanú na počesť Kraszewského. V rokoch 1888 – 1893 začal spolupracovať s novinami „Tygodnik Ilustrowany”, „Kurjer Warszawski” a krakovským denníkom  „Czas“.  Vydal osem pokračovaní Poezji.

Tatranské aktivity

Počas pobytu v Ludźmierzu poznal veľmi dobre Podhale, Spiš, Liptov i Vysoké Tatry. V rokoch 1881 – 1891 veľakrát  so svojim bratom  a priateľmi navštívil medzi inými s Januszom Chmielowskim  a Jerzym Żuławskim Vysoké Tatry. V roku 1892 urobil prvovýstup na  Bradavicu a  Kupolu. Okrem toho spolu s Tadeuszom Boyem-Żeleńskim s horskými vodcami vystúpili v rokoch 1889 – 1893 ako prví na Furkotský štít.  Po roku 1896  pre zdravotné problémy už nechodil na horolezecké túry. Navštveoval tatranské doliny a Podhalie. V roku 1902 horolezci pomenovali  jeho menom Gerlachovské sedlo  a Towarzystwo Tatrzańskie mu udelilo čestné členstvo.

Z tvorby

Fascinovaný goralským folklórom napísal cyklus povestí „Na skalnym Podhalu“ a tatranskú epopeju „Legenda Tatr“, ktorá má dve časti: „Maryna z Hrubego“ a „Janosik Nędza Litmanowski.“
V roku 1896 žil v Heidelbergu. Cestoval po Taliansku, Švajčiarsku,  Francúzsku a Nemecku. Po prvej svetovej vojne žil v Krakove a Zakopanom. Nakoniec sa usadil vo Varšave. V rokoch 1918 – 1919 bol účastníkom rokovaní v česko – slovensko – poľskom spore o hranice v Tatrách a pod nimi.  Bol prezidentom Towarzystwa Literatów a Dziennikarzy Polskich ( rok 1921), v roku 1928 mu udelili literárnu cenu mesta Varšava a v roku  1934 sa stal  čestným členom poľskej Polskiej Akademii Literatury.
Básne Kazimierza Przerwy-Tetmajera boli mnohokrát zhudobnené a zdramatizované. V roku 1964 slovenský režisér Martin Ťapák nakrútil televízny film podľa Tetmajerovej predlohy  „Balada o Vojtovej Maríne“. V roku 1978 Martin Ťapák znova siahol po jeho tvorbe, keď nakrútil film „Krutá ľúbosť“.
Pieskovisko

Detské pieskoviská

Pieskoviská slúžili a často ešte aj slúžia na zábavu pre deti, ktoré môžu z piesku stavať. Často je súčasťou detských ihrísk alebo ihrísk materských škôl. Pre svoju nenáročnosť si pieskoviská zriaďujú samotné rodiny na dvoroch svojich rodinných domov. V ČSSR začali hromadne vznikať v dobe aktívnej panelovej výstavby v 70. a 80. rokoch 20. storočia.

Pozitíva

Hra na pieskovisku umožňuje dieťaťu precvičiť si jemné motorické zručnosti (napr. používanie lopatky na naberanie piesku, formovanie piesku) a pokiaľ prebieha v spoločnosti ďalších rovesníkov, má pozitívny vplyv aj na rozvoj jeho sociálnych schopností.

Negatíva

Pieskoviská, ako zábava pre deti, ubúdajú. Napriek zákazom vodenia psov a iných domácich zvierat sú niektoré pieskoviská znečistené. Ak dieťa zje zrnká piesku znečisteného mačacím alebo psím výkalom, môže mu spôsobiť toxoplazmózu, giardiózu, shigelózu alebo salmonelózu. Ďalším rizikom sú mechanické poranenia, obzvlášť pri črepinách alebo injekčných striekačkách skrytých v piesku. To zobrazovala aj kampaň proti hepatitíde, v ktorej dieťa pri hraní sa v piesku sa napichlo o odhodenú striekačku. Rapídne to znížilo záujem o verejné pieskoviská.

Slovensko

Požiadavky na čistenie a údržbu pieskovísk stanovuje zákon č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov (konkrétne § 24 ods. 5c, § 57 ods. 13) a vyhláška Ministerstva zdravotníctva SR č. 521/2007 Z.z. o podrobnostiach a požiadavkách na pieskoviská. Podľa týchto všeobecne záväzných právnych predpisov je prevádzkovateľ povinný pieskovisko čistiť, prekopávať, prehrabávať a polievať pitnou vodou (resp. vodou zodpovedajúcou požiadavkám na kvalitu vody na kúpanie) najmenej raz za dva týždne počas sezóny, teda od 1. marca do 30. novembra kalendárneho roka. O vykonávaní týchto požiadaviek musí viesť záznamy.

Pieskoviská na staveniskách a betonárňach

V prípade stavenísk pieskovisko označuje miesto, kde je uskladnený piesok, väčšinou pri výrobe betónových zmesí. Pieskovisko sa taktiež nachádza pri betonárňach, kde je však častejšie použitá nádrž na piesok.

Všeobecné využitie

Pieskoviská možno využiť v čase ohrozenia vodou (záplavy, prívalové dažde a pod.), kedy sa pieskom plnia vrecia, ktorými sa budujú ochranné hrádze. V oblastiach ohrozených ozbrojeným konfliktom sa vrecia s pieskom obdobne využívajú na ochranu pre strelami a šrapnelami.
Valerius Antias

Valerius Antias bol rímsky analistický historik, ktorý žil v období Sullovej diktatúry v 1. storočí pred Kr. Jeho mnohozväzkové Annales (Anály) v 75 knihách pokrývajú históriu Ríma od jeho založenia do jeho čias.
Antiovo dielo je charakteristické prehnanými údajmi. Napríklad v rokoch, kedy iní historici nezaznamenávajú žiadne vojny, Antias hovorí o veľkých bojoch s ťažkými stratami.
Antiovo dielo použil ako jeden zo zdrojov neskorší historik Titus Livius.
Priatelia Zeme

Priatelia Zeme (Friends of the Earth, FoE) je medzinárodná sieť ekologických organizácií zo 69 krajín z 5 kontinentov, ktoré združujú viac než 2 milióny členov.
Spolupráci členských organizácií pomáha menší sekretariát, ktorý sídli v Amsterdame. Na jeho prácu dohliada výkonný výbor, ktorý je volený zástupcami národných členských organizácií.

Priatelia Zeme Slovensko

Priatelia Zeme Slovensko v súčasnosti združujú tri organizácie: Priatelia Zeme-CEPA, Priatelia Zeme – SPZ a Lesoochranárske zoskupenie VLK. Každá organizácia má vlastné sídlo, poslanie a ciele.
Bujanovské vrchy

Polohopis

Podcelok leží na severe centrálnej časti Čiernej hory a v rámci pohoria susedí na severozápade s Roháčkou, na juhovýchode s podcelkami Pokryvy a Sopotnické vrchy. Na severovýchode susedí Šarišská vrchovina, západným smerom nadväzujú Volovské vrchy s podcelkami Hnilecké vrchy a Kojšovská hoľa.

Ochrana prírody

V Bujanovských vrchoch ležia maloplošné chránené územia Margecianska línia a Bujanovská dubina.

Doprava

Západným okrajom územia vedie cesta II/547 (Krompachy – Margecany – Košice), severovýchodný okraj vymedzuje cesta II/546 (Margecany – Prešov). Centrálnou časťou masívu vedie Bujanovským tunelom železničná trať Žilina – Košice.

Turizmus

Z Klenova k železničnej zastávke Ružín vedie  modro značkovaná turistická trasa. Významnú úlohu pre rozvoj turizmu zohráva vodná nádrž Ružín.
Ségry (Indre)

Poloha

Obec má rozlohu 33,06 km². Najvyšší bod je položený 176 m n. m. a najnižší bod 130 m n. m.

Obyvateľstvo

Počet obyvateľov obce je 524 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Železničná trať M103

Dejiny

Trať Dugo Selo-Novska bola otvorená v roku 1897. V rokoch 1919 až 1977 bola súčasťou trate Orient Express.
Ako súčasť trate Záhreb – Belehrad bola v roku 1970 ukončená elektrifikácia.
Villevocance

Poloha

Villevocance má rozlohu 9,38 km². Najvyšší bod je položený 912 m n. m. a najnižší bod 380 m n. m.

Obyvateľstvo

Villevocance má 1231 obyvateľov (2009).
Graf vývoja obyvateľstva:
Zdroje: INSEE
Namps-Maisnil

Poloha

Obec má rozlohu 21,96 km². Najvyšší bod je položený 149 m n. m. a najnižší bod 55 m n. m.

Obyvateľstvo

Počet obyvateľov obce je 1 017 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Michal Bacúrik

Životopis

Do 1949 elektrikár a strojník v Harmaneckých papierňach, 1950-1958 správca Harmaneckej jaskyne, od 1959 pracovník Harmaneckých papierní. Venoval sa jaskyniarstvu najmä v okolí Dolného a Horného Harmanca, po objavení nových podzemných priestorov pokračoval v prieskumných prácach a spolupracoval pri zameriavaní Harmaneckej jaskyne, 1938 a 1956 objavil jej ďalšie nové časti, 1949-1950 sa zúčastnil na organizovaní a zabezpečovaní sprístupňovacích prác, po roku 1970 sa podieľal na prieskume krasových javov aj v iných častiach Harmaneckého krasu. Člen Klubu slovenských turistov a lyžiarov, od 1949 Slovenskej speleologickej spoločnosti, od 1970 spoluzakladateľ a člen jej oblastnej skupiny v Harmanci.
Arthur Kane

Život

Svoju kariéru začal ako člen skupiny Actress, v ktorej okrem neho pôsobili ešte Johnny Thunders, Rick Rivets a Billy Murcia. Neskôr spolu s Thundersom, Murciom, Davidom Johansenom a Sylvainom Sylvainom založil skupinu New York Dolls. Po rozpade skupiny v roku 1975 Kane hral napríklad so Sidom Viciousom a Blackie Lawlessom.
Roku 2004 bola obnovená skupina New York Dolls a v jej zostave bol aj Kane. V júli 2014 bol na vyšetrení v nemocnici s podozrením na pneumóniu. Lekári mu diagnostikovali leukémiu a Kane 13. júla 2014 vo veku päťdesiatpäť rokov zomrel.
V roku 2006 bol o ňom natočený dokumentárny film New York Doll; tiež napísal autobiografiu nazvanú I, Doll.
Fralignes

Poloha

Obec má rozlohu 5,14 km². Najvyšší bod je položený 241 m n. m. a najnižší bod 158 m n. m.

Obyvateľstvo

Počet obyvateľov obce je 73 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Skafander

Skafander je druh kompletného ochranného hermetického (vzduchotesného) odevu, určeného na zabezpečenie životných podmienok používateľa v prostredí nebezpečnom pre ľudský život – napríklad nízky alebo vysoký tlak, nedýchateľná alebo jedovatá atmosféra, príliš vysoké alebo príliš nízke teploty.

Potápačský skafander

Hlbinný potápačský skafander (Atmospheric diving suit – ADS) chráni predovšetkým proti tlaku a poskytuje dýchaciu zmes pri normálnom atmosférickom tlaku. Používajú ho potápači pri práci v extrémnych hĺbkach, kde už nie je možné kvôli vysokému tlaku používať bežnú potápačskú výstroj alebo je vyžadovaná dlhodobá práca pod hladinou, po ktorej by bola potrebná veľmi dlhá dekompresia a špeciálne dýchacie zmesi. Hlbinné potápačské skafandre umožňujú prácu v hĺbkach okolo 600 metrov (2000 feet).

Izolačný skafander

Izolačný skafander, (tiež izolačný oblek, ochranný skafander, Hazmat suit, hazardous materials suit) sa používa pri práci s nebezpečnými materiálmi a v nebezpečnom prostredí zamorenom napríklad rádioaktívnymi látkami, jedovatými látkami a plynmi alebo v biologickom výskume na ochranu pred infekciou nebezpečnými mikroorganizmami a vírusmi. Izolačné obleky sú rozdelené do niekoľkých tried podľa stupňa ochrany a tiež podľa druhu ohrozenia, proti ktorému chránia.

Tepelne izolačné a ohňovzdorné skafandre

K izolačným oblekom sa radia aj ohňovzdorné "azbestové" obleky. Sú rozdelené do niekoľkých tried podľa teploty prostredia, v ktorom zabezpečujú ochranu. Používajú sa pri záchranných prácach a napríklad aj pri údržbe a opravách pecí v hutníckom, keramickom a sklárskom priemysle. Ohňovzdorné a tepelne izolačné obleky s vyššími stupňami ochrany sú vybavené dýchacími prístrojmi a môžu byť vybavené i systémami chladenia povrchu.
ISO 3166-2:TL

Kódy ISO 3166-2 pre Východný Timor identifikujú 13 dištriktov. Prvá časť (TL) je medzinárodný kód pre Východný Timor, druhá časť pozostáva z dvoch písmen identifikujúcich dištrikt.

Zoznam kódov

TL-AL Aileu
TL-AN Ainaro
TL-BA Baucau
TL-BO Bobonaro
TL-CO Cova Lima
TL-DI Dili
TL-ER Ermera
TL-LA Lautem
TL-LI Liquica
TL-MF Manufahi
TL-MT Manatuto
TL-OE Oecussi
TL-VI Viqueque
Podzemok

Podzemky alebo rizóma (lat. rhizoma) sú korene spájajúce rastliny rovnakého druhu, postranné stonky po celej dĺžke zhrubnuté. Rastú vodorovne s povrchom pôdy, šikmo alebo zriedkavo aj kolmo (napr. prvosienka, skorocel). Namiesto listov majú vyvinuté šupiny v pravidelnom postavení a v ich pazuchách púčiky. Ich pokožka býva bez prieduchov a má iba krátke trvanie, čím sa odlišujú od nadzemnej stonky. Ich funkciou je uskladňovať zásobné látky, pretrvávať nepriaznivé obdobie a súčasne môžu byť orgánom vegetatívneho rozmnožovania. Nové rastliny vznikajú na podzemkoch z púčikov, vyrastajúcich do nadzemných stoniek, pričom sa vytvoria adventívne korene (napr. pýr, praslička).
Baye (Finistère)

Poloha

Obec má rozlohu 7,29 km². Najvyšší bod je položený 70 m n. m. a najnižší bod 13 m n. m.

Obyvateľstvo

Počet obyvateľov obce je 1 122 (2009).
Nasledujúci graf zobrazuje vývoj počtu obyvateľov v obci.
Zdroje: INSEE